CELEX: 62008CA0203
Language: el
Date: 2010-06-03 00:00:00
Title: Υπόθεση C-203/08: Απόφαση του Δικαστηρίου (δεύτερο τμήμα) της 3ης Ιουνίου 2010 [αίτηση του Raad van State (Κάτω Χώρες) για την έκδοση προδικαστικής αποφάσεως] — Sporting Exchange Ltd, η οποία ενεργεί υπό την ονομασία «Betfair» , κατά Minister van Justitie (Άρθρο 49 ΕΚ — Περιορισμοί της ελεύθερης παροχής υπηρεσιών — Τυχερά παίγνια — Εκμετάλλευση τυχερών παιγνίων μέσω διαδικτύου — Ρύθμιση η οποία προβλέπει την αδειοδότηση μόνον ενός επιχειρηματία — Ανανέωση της άδειας χωρίς προκήρυξη διαγωνισμού — Αρχή της ίσης μεταχειρίσεως και υποχρέωση διαφάνειας — Εφαρμογή στον τομέα των τυχερών παιγνίων)

31.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/4
            
         Απόφαση του Δικαστηρίου (δεύτερο τμήμα) της 3ης Ιουνίου 2010 [αίτηση του Raad van State (Κάτω Χώρες) για την έκδοση προδικαστικής αποφάσεως] — Sporting Exchange Ltd, η οποία ενεργεί υπό την ονομασία «Betfair», κατά Minister van Justitie
   (Υπόθεση C-203/08) (1)
   
   (Άρθρο 49 ΕΚ - Περιορισμοί της ελεύθερης παροχής υπηρεσιών - Τυχερά παίγνια - Εκμετάλλευση τυχερών παιγνίων μέσω διαδικτύου - Ρύθμιση η οποία προβλέπει την αδειοδότηση μόνον ενός επιχειρηματία - Ανανέωση της άδειας χωρίς προκήρυξη διαγωνισμού - Αρχή της ίσης μεταχειρίσεως και υποχρέωση διαφάνειας - Εφαρμογή στον τομέα των τυχερών παιγνίων)
   2010/C 209/05
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στην υπόθεση της κύριας δίκης
   
   Sporting Exchange Ltd, η οποία ενεργεί υπό την ονομασία «Betfair»,
   κατά
   Minister van Justitie,
   παρισταμένου του:
   Stichting de Nationale Sporttotalisator
   
      Αντικείμενο
   
   Αίτηση εκδόσεως προδικαστικής αποφάσεως — Raad van State — Ερμηνεία του άρθρου 49 ΕΚ — Εθνική ρύθμιση η οποία απαγορεύει τη χωρίς άδεια οργάνωση παιγνίων και συλλογή στοιχημάτων και χάριν της κοινωνικής ευημερίας και δημόσιας υγείας προβλέπει τη χορήγηση άδειας μόνο σε έναν επιχειρηματία — Άρνηση αδειοδοτήσεως ενός επιχειρηματία (να δραστηριοποιείται μέσω διαδικτύου) ο οποίος ήδη έχει άδεια σε άλλα κράτη μέλη περιλαμβανομένου του κράτους μέλους της έδρας του — Ανανέωση μιας τέτοιας άδειας χωρίς προκήρυξη διαγωνισμού — Επιτακτικοί λόγοι γενικού συμφέροντος
   
      Διατακτικό
   
   
               1)
            
            
               Το άρθρο 49 ΕΚ έχει την έννοια ότι αποκλείει την εφαρμογή ρυθμίσεως κράτους μέλους, όπως η επίμαχη στην κύρια δίκη, η οποία υποβάλλει την οργάνωση και διαφήμιση τυχερών παιγνίων σε καθεστώς αποκλειστικότητας υπέρ μόνον ενός επιχειρηματία και απαγορεύει σε κάθε άλλον επιχειρηματία, περιλαμβανομένου επιχειρηματία εγκατεστημένου σε άλλο κράτος μέλος, να προτείνει μέσω διαδικτύου, στο έδαφος του πρώτου κράτους μέλους, υπηρεσίες που υπόκεινται στο καθεστώς αυτό.
            
         
               2)
            
            
               Το άρθρο 49 ΕΚ έχει την έννοια ότι η αρχή της ίσης μεταχειρίσεως και η εντεύθεν υποχρέωση διαφάνειας έχουν εφαρμογή επί διαδικασιών χορηγήσεως και ανανεώσεως άδειας μόνον ενός επιχειρηματία στον τομέα των τυχερών παιγνίων, υπό την προϋπόθεση ότι δεν πρόκειται για δημόσια επιχείρηση της οποίας η διαχείριση υπόκειται στην άμεση εποπτεία του κράτους ή για ιδιωτική επιχείρηση επί των δραστηριοτήτων της οποίας οι δημόσιες αρχές είναι σε θέση να ασκήσουν συστηματικό έλεγχο.
            
         
      (1)  ΕΕ C 197 της 2.8.2008.